รชตะ หัมพานนท์

รชตะ หัมพานนท์ (ชื่อเล่น : แจม) เป็นนักแสดงและนายแบบชาวไทย ปัจจุบันเป็นนักแสดงในสังกัด เดอะ วัน เอ็นเตอร์ไพรส์  มีชื่อเสียงจากบทบาท "จิว" ในละครเรื่อง คุณชาย ซึ่งออกอากาศทางช่องวัน
== ประวัติและการศึกษา ==
รชตะ หัมพานนท์ มีชื่อเล่นว่า แจม เกิดเมื่อวันที่ 8 กุมภาพันธ์ พ.ศ. 2538 ที่จังหวัดบึงกาฬ ต่อมา ครอบครัวของรชตะได้ย้ายมาอาศัยที่อำเภอนายูง จังหวัดอุดรธานี ทำให้เขาเติบโตและเข้ารับการศึกษาขั้นพื้นฐานที่นั่น
รชตะจบการศึกษาระดับมัธยมศึกษาจากโรงเรียนน้ำโสมพิทยาคม อำเภอน้ำโสม จังหวัดอุดรธานี และจบการศึกษาระดับปริญญาตรีจากคณะครุศาสตร์ สาขาศิลปศึกษา แขนงดนตรี (เอกกีตาร์) มหาวิทยาลัยราชภัฏเลย โดยในขณะที่รชตะศึกษาอยู่ในระดับอุมศึกษา เขาเคยประกวดและได้รับตำแหน่งเดือนของมหาวิทยาลัยเมื่อปี พ.ศ. 2556 อีกด้วย
== อาชีพในวงการบันเทิง ==
ก่อนที่รชตะจะเข้าสู่เส้นทางการเป็นนักแสดงนั้น เขาได้เคยเดินสายประกวดเป็นนายแบบของเวทีต่าง ๆ และได้รับรางวัล เช่น รางวัลรองชนะเลิศอันดับ 1 จากการประกวดเวที แม็คยีนส์ ซูเปอร์โมเดล ที่จังหวัดขอนแก่น ในปี พ.ศ. 2556 การประกวด GSB Gen Campus star 2016 ประจำภาคกลาง ในปี พ.ศ. 2559 โดยสามารถผ่านเข้ารอบ 5 คนสุดท้าย รวมไปถึงการประกวดเวทีใหญ่ระดับประเทศอย่าง Mister Grand International Thailand 2017 ในปี พ.ศ. 2560 โดยเขาได้รับรางวัลชนะเลิศ และได้เป็นตัวแทนประเทศไทยในการประกวด Mister Grand International 2017 ณ เมืองวีกัน ประเทศฟิลิปปินส์ ทั้งยังได้คว้ารางวัลรองชนะเลิศอันดับ 1 รวมถึงรางวัลพิเศษอย่างรางวัลมิสเตอร์แฟชั่นสไตล์ มิสเตอร์เบลีชัวร์ มาครองอีกด้วย
หลังจากนั้น รชตะก็ได้เป็นนายแบบ ทั้งเดินแบบและถ่ายแบบ เมื่อเป็นนายแบบมาสักระยะ เขาก็ได้เริ่มผันตัวเข้าสู่งานด้านการแสดง โดยเริ่มจากการเป็นนักแสดงประกอบฉาก (ตัวประกอบ) ในโฆษณา พร้อมกับแคสต์งานต่างๆ ทั้งละครโทรทัศน์ ภาพยนตร์ โฆษณา และมิวสิควิดีโอ ไปด้วย จนกระทั่งวันหนึ่ง รชตะได้ตัดสินใจส่งประวัติของตัวเองไปที่รายการ รู้ไหมใครโสด ที่ออกอากาศทางช่องวัน แล้วได้เข้าร่วมเป็นปรัศนีคนหนึ่งในรายการดังกล่าว เมื่อปี พ.ศ. 2562 ทำให้ ถกลเกียรติ วีรวรรณ พบเห็นเขาและได้เรียกตัวให้มาคัดเลือกเพื่อเป็นนักแสดงใหม่ของช่องวัน ในที่สุด รชตะก็ได้เซ็นสัญญาเป็นนักแสดงในสังกัดเดอะ วัน เอ็นเตอร์ไพรส์
ผลงานด้านการแสดงเรื่องแรกของรชตะกับทางช่องวัน คือ ละครซิตคอมเรื่อง รักนะขอรับ โดยรับบทเป็น "ยอด"  ซึ่งเป็นพระเอกของเรื่อง ในปีถัดมา รชตะได้รับโอกาสให้แสดงละครเรื่อง เวลากามเทพ ซึ่งออกอากาศในช่วงเวลาหลังข่าวภาคค่ำ โดยรับบทเป็น "ศรุต" ด้วยบทบาทที่ได้รับในละครเรื่องนี้ ทำให้รชตะเริ่มเป็นที่รู้จัก อีกทั้งยังทำให้ตัวเขาเอง รวมถึง ศรุชา เพชรโรจน์ เป็นที่กล่าวขวัญและชื่นชอบในหมู่ผู้ชม แม้ว่าพวกเขาจะมีบทบาทเป็นพระรองและนางรองของเรื่องก็ตาม และในปีเดียวกันนี้ รชตะก็มีผลงานละครโทรทัศน์ออกอากาศอีกเรื่อง นั่นคือ ละครเรื่อง คุณชาย  ที่เขารับบทเป็น "จิว" โดยแสดงคู่กับ ธนภัทร กาวิละ ทำให้เขาเป็นที่พูดถึงในวงกว้างและมีผู้คนให้ความสนใจเป็นอย่างมาก ละครเรื่องนี้จึงถือเป็นผลงานแจ้งเกิดของรชตะในวงการบันเทิง ส่งผลให้เขาเป็นที่รู้จักและมีแฟนคลับเพิ่มมากขึ้น ทั้งในประเทศไทยและในต่างประเทศ
== ผลงาน ==
=== ละครโทรทัศน์/ซีรีส์ ===
ละครโทรทัศน์ทั้งหมดด้านล่างนี้ออกอากาศทางช่องวัน
{|class = "wikitable" style = "text-align:center" width="60%"
! พ.ศ. !! เรื่อง
!คู่กับ!! บทบาท
|-
| rowspan="2" | 2565|| เวลากามเทพ
|ศรุชา เพชรโรจน์
| ศรุต
|-
| คุณชาย
|ธนภัทร กาวิละ
| จิว แซ่หลี่
|-
| 2566
|Laws of Attraction กฎแห่งรักดึงดูด
|ธนภัทร กาวิละ
|ติณห์ เกิดกสิณ
|-
|2567
|เหมันต์ตะวันรอน
|วรรณรท สนธิไชย
|หม่อมเจ้ารวีกานต์ วงศ์นฤนารถ / ตะวัน
|-
|}
=== ละครซิทคอม ===
{|class = "wikitable" style = "text-align:center" width="60%"
|-
! ปี !! เรื่อง !! บทบาท !! คู่กับ !! ออกอากาศ
|-
| 2564 || รักนะขอรับ || ยอด || สิรีธร ลีห์อร่ามวัฒน์ || ช่องวัน
|-
|}
=== พิธีกร ===
รายการ นานาน่า (NANANA) ช่อง GMM25 รายการเพลง วาไรตี้สารพัดเรื่องทั้งเทรนดี้ และดนตรีเพราะๆ (สลับกันดำเนินรายการร่วมกับพิธีกรอื่นๆ อีกหลายท่าน อาทิ แพรวา บุนนาค)
=== มิวสิควิดีโอ ===
{|class = "wikitable" style = "text-align:center" width="60%"
! เพลง !! ศิลปิน
|-
| ไม่รู้ไม่ผิด || จินตหรา พูนลาภ
|-
|วันคิดฮอดเด
|เบียร์ พร้อมพงษ์
|-
| กำลังใจของสองเรา || นุจรี ศรีราชา
|-
| อยู่นานๆ ได้ไหม || SIN
|-
| ปานได้เหี่ยมาเนาะ || ต่าย อรทัย
|-
| รักแท้ (CHINESE VERSION) || นุนิว ชวรินทร์ Feat. ฟิล์ม ธนภัทร (เพลงจากละครเรื่อง คุณชาย)
|-
|ผัวไผ
|แพรวพราว แสงทอง
|}
=== เพลง ===
{|class = "wikitable" style = "text-align:center" width="60%"
! ปี !! เพลง !! หมายเหตุ
|-
| 2566 || สงสัยโลกอยากให้เรารักกัน || ขับร้องร่วมกับ ธนภัทร กาวิละ
|-
| 2566 || ไว้ใจฉันได้เสมอ cover version || ร้องร่วมกับ ธนภัทร กาวิละ
|}
=== การประกวดนายแบบ ===
{|class = "wikitable" style = "text-align:center"
! ปี !! เวที !! ตำแหน่ง
|-
| 2560 || Mister Grand international 2017 || รองชนะเลิศอันดับ 1 และรางวัลพิเศษ:มิสเตอร์แฟชั่นสไตล์
มิสเตอร์เบลีชัวร์
|-
| 2560 || Mister Grand international Thailand 2017 || รางวัลชนะเลิศ
|-
| 2559 || GSB Gen Campus star 2016 (ภาคกลาง) || เข้ารอบ 5 คนสุดท้าย
|-
| 2556 || Mc jeans supermodel 2013 || รองชนะเลิศอันดับ 1
|-
|}
=== ผลงานอื่น ๆ ===
ละครสั้น ฟ้ามีตา ตอน ของเหม็น ช่อง 7 รับบท คู่นอนของข้าวหอม
ซีรีส์ Love Songs Love Series ตอน สบาย สบาย ช่อง GMM25
ซีรี่ส์ Eye Dimon ช่อง MONO29
ซีรีส์ Bangkok รัก Stories ตอน ไม่เดียงสา ช่อง GMM25
ละครเรื่อง ในคืนหนาว แสงดาวยังอุ่น ช่อง 7
ละครเรื่อง ไฮโซสะออน ช่อง 7
ละครเรื่อง ระบำเมฆ ช่อง 3
ละครเรื่อง สองเสน่หา ช่อง 3
ภาพยนตร์เรื่อง สิ้น 3 ต่อน
ซิทคอม เป็นต่อ 2018 EP.33 ที่นี่บราซิล ช่อง ONE31
TUNNEL ปริศนาล่าข้ามเวลา EP.6 ช่อง True4U
== อ้างอิง ==
== แหล่งข้อมูลอื่น ==
นักแสดงชายชาวไทย
บุคคลจากจังหวัดบึงกาฬ
นักแสดงสังกัดช่องวัน
บุคคลจากมหาวิทยาลัยราชภัฏเลย